b"\n_START_ARTICLE_\nRituaalne aasta\n_START_PARAGRAPH_\nSIEF-i Rituaalse aasta t\xc3\xb6\xc3\xb6r\xc3\xbchm (inglise keeles: SIEF Working Group The Ritual Year) asutati 29. aprillil 2004 SIEF-i kongressi ajal Marseille's. Emily Lyle'i initsiatiivil toimus 11. juulil 2004 asutav konverents \xc5\xa0otimaal Edinburghis Kelti- ja \xc5\xa0oti-uuringute Kooli territooriumil._NEWLINE_T\xc3\xb6\xc3\xb6r\xc3\xbchm korraldab kindla teemaga seotud aastakonverentse, mis on \xc3\xbchendatud v\xc3\xb5imalusega j\xc3\xa4lgida \xc3\xbchte v\xc3\xb5i mitut kohalikku rituaalse aasta s\xc3\xbcndmust, samuti avaldatakse eelretsenseeritavat aastaraamatut._NEWLINE_Rituaalse aasta t\xc3\xb6\xc3\xb6r\xc3\xbchma peamised uurimisteemad on tsiviilrituaalid ja -protsessioonid, kogukonna identiteet, maskeerimine ja draama, karnevalid, omandi- ja vahetussuhted, kalendritavade arvutianal\xc3\xbc\xc3\xbcs, sport, tants ja muusika rituaalse aasta raames, religioossete n\xc3\xa4htuste t\xc3\xa4nap\xc3\xa4evane rahvap\xc3\xa4rane kasutamine, kosmoloogia, sekulaarse ja religioosse vahekorrad erinevates religioonides, poliitilised rituaalid,  agraarkultuuri, aga ka muude majandamisviisidega seotud peotoidud ja s\xc3\xbcmbolid._NEWLINE_Rituaalse tavandi k\xc3\xb5rval on olulisel kohal elukaare tavandi vaatlused, samuti paralleelid aastaringi ja elukaare vahel ning teised  l\xc3\xa4hedased teemad._NEWLINE_Seltsi juhib auesimees Emily Lyle ning tegevjuhid Irina Sedakova ja Laurent Fournier. Seltsi sekret\xc3\xa4r on Irina Stahl."